《丰润公馆偶用壁间韵呈石沙道长》
明代·符锡

风旗队队绕春山，骢马追陪且未还。花雨半岩盘谷寺，攻驹千驷海门关。

边程日远撩乡梦，病酒时开壮客颜。世故驱人犹自笑，忘机那共白鸥閒。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。